פסל דוד בן-גוריון בחוף תל אביב

פסל דוד בן-גוריון בחוף תל אביב מוצב בחוף הים בעיר תל אביב בין חוף בוגרשוב לחוף פרישמן. הפסל עוצב בהשראת התמונה המפורסמת בה עומד דוד בן-גוריון על הראש.

הפסל
דמותו של בן-גוריון הלבוש בגד ים ורעמת שערו המודגשת, עומד על הראש. משה פלדנקרייז ממציא שיטת פלדנקרייז שאחד מתלמידיו היה דוד בן-גוריון, הכשיר את ראש הממשלה לעמוד על הראש כחלק מהטיפול.
התמונה המפורסמת בה נראה בן-גוריון עומד על הראש צולמה בשנת 1955. התמונה צולמה על ידי צלם העיתונות פאול גולדמן. עיריית תל אביב היא שייזמה את הקמת והצבת הפסל והצבתו התבצעה על ידי חברת זברה תפאורות ובהפקת אטלינק הפקות. הפסל מוצב על שפת הים וחורשת דקלים נראית ברקע.

מטרת הקמת הפסל על חוף ימה של תל אביב ובקרבת בית בן-גוריון הייתה לעודד תיירים ומקומיים לבקר בביתו.

ב-15 בספטמבר 2023 הוצת הפסל בידי אלמונים. בהודעה שפרסמה עיריית תל אביב הבטיח ראש העיר רון חולדאי כי הפסל ישוקם ויוצב מחדש.

הערות שוליים

תל אביב-יפו: פסלים
תל אביב-יפו: יצירות אמנות
הנצחת דוד בן-גוריון